KOMMISSIONENS FORORDNING (EF) Nr. 1909/97 af 30. september 1997 om ændring af forordning (EF) nr. 1222/94 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og
ud fra følgende betragtninger:
Bilag B til Kommissionens forordning (EF) nr. 1222/94 af 30. maj 1994 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II (2), senest ændret ved forordning (EF) nr. 1341/97 (3), indeholder en liste over varer, for hvilke der kan tildeles eksportrestitutioner; denne liste er udarbejdet på grundlag af bilagene til de forordninger, der er nævnt i artikel 1, stk. 1, i forordning (EF) nr. 1222/94;
bilaget til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (4) ændredes med Kommissionens forordning (EF) nr. 2931/95 (5); sidstnævnte forordning er blevet berigtiget med Kommissionens forordning (EF) nr. 1812/97 (6) med henblik på opretholdelse af restitutionsretten for varer under KN-kode 1901 90 91; der bør derfor også foretages en berigtigelse i bilag B til forordning (EF) nr. 1222/94 som fastsat i artikel 8a i nævnte forordning -
UDSTEDT FØLGENDE FORORDNING:
Artikel 1
I bilag B til forordning (EF) nr. 1222/94 tilføjes der et kryds i kolonne nr. 7 (mælk og mejeriprodukter) ud for KN-kode 1901 90 91.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 16. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. september 1997.